Åsenfjorden

Åsenfjorden er en fjordarm av Trondheimsfjorden i Trøndelag. Åsenfjorden løper fra Strindfjorden mellom Rykkjasskjæret på Skatval og Gullberget på Frosta, og videre nordøstover til fjordbotnen ved Hopla i Åsen. Fjorden deler seg flere steder i mindre viker og fjordarmer, så som Fættenfjorden, Åvikfjorden, Lofjorden og Leangsfjorden. Stjørdal, Frosta og Levanger kommuner grenser til hverandre i sjøen i Åsenfjorden. Fjorden er nokså grunn, og det ligger flere øyer, holmer og skjær her, deriblant Steinvikholmen. Fjorden har tradisjonelt hatt viktige fiskefelt. 

 Referanser 
Åsenfjorden på Norgeskart.no fra Statens kartverk

Kategori:Fjorder i Trøndelag
Kategori:Fjorder i Levanger
Kategori:Frostas geografi
Kategori:Stjørdals geografi
Kategori:Trondheimsfjorden